(De la concursul de debut sponsorizat de Banca Unicredit acum niște ani, cred că e prima dată cînd o instituție – și încă una din sectorul privat – investește timp și bani într-un proiect dedicat motivării și sprijinirii tinerilor scriitori.) În cadrul acestui program, am avut privilegiul, Florin Iaru și cu mine, să citim 108 extrase de manuscrise (fragmente de romane sau proze scurte), selectînd cîteva care, în urma unui program intensiv de mentorat ce va dura o jumătate de an, vor fi, sperăm noi, finalizate și recomandate spre publicare la o editură românească de top – Fundația Friends For Friends oferind, în plus, și o susținere financiară pentru promovarea cărții.